تورکیه‌نین ان چوخ ۵ اولدوزلو هتلینه صاحب اولان آنتالیایا ایلین ایلک ۷،۵ آییندا یورددیشیندان گلن توریستلرین ساییسی ۸ میلیونو گئچدی.
دنیزی، چیمرلیکلری، طبیعتی، تاریخی و مدنی دگرلری ایله ایلین ۱۲ آییندا توریست آغیرلایان آنتالیادا توریزم حرکتلیلیگی کوروناویروس سالقینی اؤنجه‌سی حالینا قاییتماغا باشلادی.
اؤتن ایل تخمیناً ۹ میلیون توریستی قوناق ائد‌ن شهره بو ایل ۱ ژانویه‌دن ۱۷ آگوستا دک یورددیشیندان گلن توریست ساییسی ۸ میلیون ۱۵ مین ۳۶۶ اولدو.
توریستلرین اؤلکه‌لرینه باخیلدیغیندا بو ایل روسیانین بیرینجی سیراداکی یئری آلمانیا آلدی. آلمانیادان گئچه‌ن ایلین عینی دؤورو ایله مقایسه‌ده یوزده ۲۵۰ آرتیشلا ۱ میلیون ۳۶۴ مین توریست گلدی.
هر ایل بیرینجی یئرده اولان روسیا ایسه بو ایل ایکینجی یئری توتدو. اؤنجه‌کی ایلین عینی دؤورو ایله مقایسه‌ده یوزده ۱۳ آرتیشلا روسیادان بو ایل ۱ میلیون ۲۷۶ مین توریست تعطیل اوچون آنتالیایا گلدی.
روسیانی ۶۱۷ مین ۴۴۰ توریستله اینگیلتره، ۳۹۲ مین ۱۳۵ توریستله لهستان و ۲۳۶ مین ۱۱۵ توریستله هلند ایزله‌دی.
